היום העולמי לסריגה במרחב הציבורי 2017 . סריגה בציבור בתחנת הקריאה היום העולמי לסריגה במרחב הציבורי 2017 2017 World Wide Knit-In-Public Day מה זה WWKIPDay? מאז 2005 בכל שנה, באחת השבתות של חודש יוני, מתכנסות ברחבי העולם (א)נשים אשר יוצרות ביחד במרחב הציבורי. היזמה התחילה כיוזמה לסורגות, אבל התרחבה לשלל מלאכות היד.
השנה יהיו מעל 1000 אירועי סריגה ברחבי העולם. בחלקם פשוט המשתתפות נפגשות ויוצרות, כל אחת מה שהיא רוצה, בחלק מהאירועים תהיה יצירה משותפת – הכל פתוח לרעיונות וליצירתיות של המארגנות של כל אירוע ואירוע.
היום העולמי לסריגה במרחב הציבורי 2017 יחול ביום שבת ה-10.6, כדי לאפשר לחברותינו הסורגות שומרות השבת נפגש לסריגה משותפת ביום שישי ה-9.6, מהשעה 11:00, בתחנת הקריאה שבפארק המסילה פינת רחוב מסריק בירושלים. למה זה טוב?
כי לסרוג (ולרקום, ולתפור ולקלוע וכו'...) זה כיף, ולעשות את זה עם עוד נשים זה כיף כפול!
אז מה נעשה בעצם?
כל אחת (ואחד) מוזמנת להביא איזה פרוייקט שהיא רוצה להתחיל או להמשיך (או לסיים סופסוף...), צמר ו/או מסרגות ו/או מחטים וכד'. מוזמנות להביא איזו דוגמא שאתן מנסות כבר כמה זמן להבין, ומחפשות מישהי להתייעץ איתה, חוט מיוחד שאין לכן רעיון מה לסרוג ממנו... ופשוט נשב יחד, ניצור, נפטפט, נתייעץ ונהנה.
ואם את בכלל לא מירושלים?
השנה יתקיימו יותר מ-1000 אירועי סריגה במרחב הציבורי (שניים מהם בתל-אביב, השאר בחו"ל). אפשר לחפש באתר הפרוייקט אירוע קרוב למקום מגורייך, או פשוט לארגן אחד כזה!
כאן תוכלי למצוא אירוע - http://www.wwkipday.com/find-a-kip/וכאן יש הסבר איך לארגן כזה בעצמך - http://www.wwkipday.com/how-to-host-a-kip/ מה בתכנית?
נפגש בדשא שליד תחנת הקריאה, החל מהשעה 11:00 עד שימאס לשמש או לנו (מי שמתכננת להגיע מאוחר מוזמנת לשלוח לי SMS, Telegram או ווטצאפ, ולברר אם אנחנו עוד שם. אני ב-052-4260261).
בשעה 14:00 - סדנא קצרה לסריגת סימניות משקיות פלסטיק (הסדנא מתאימה לבעלות ידע בסיסי בקרושה).
בשעה 15:00 - שעת סיפור לילדים - סיפורי חוטים וסריגים, ולאחר מכן סדנת קליעת שרוך מצמר.
♠ פרוייקט שאת באמצעו או רוצה להתחיל, חומרים ליצירה לפי החשק. ♠ מי שקשה לה לשבת על מחצלת על הדשא מוזמנת להביא כסא מתקפל. ♠ יהיה מעט צל מהעצים, מוזמנת לתגבר אותו בשמשיה/ציליה. ♠ מים ואוכל (יש בתי קפה בשפע בסביבה, אבל מי רוצה להפסיק סריגה באמצע רק בגלל קצת צמא או רעב...) ♠ מוזמנת להביא חוטים, מסרגות, חוברות וכו' שאין לך צורך בהן - באירוע יהיה ארגז קחי-תני.
יאללה, בואו בהמוניכן על צמרכן ומסרגותיכן! . רוצה לקבל עדכונים בנוגע ליום הסריגה 2017 ובשאיפה גם לאירועי הסריגה בשנים הבאות? מוזמנת למלא את הפרטים: אנחנו מתחייבים שלא יעשה כל שימוש בפרטי ההרשמה שלכם מלבד אלו המצויינים למעלה. נוצר באמצעות מערכת רב דף מבית רב מסר .